***Hannah Montana*** američka je humoristična serija nominirana za nagradu Emmy. Serija govori o djevojci Miley Stewart (glumi je Miley Cyrus) koja živi dvostrukim životom, danju ide u školu i živi kao i sve njene vršnjakinje, a noću se pretvara u slavnu pop pjevačicu Hannah Montanu.

Povijest serije
---------------

Hannah Montana zasigurno je jedna od najuspješnijih američkih tinejdžerskih serija. Već je pilot epizodu, emitiranu na Disney Channelu 24. ožujka 2006. godine, gledalo 5,4 milijuna ljudi u SAD-u, a tada 13-godišnja Miley Cyrus, preko noći vinula se među najsjajnije hollywoodske zvijezde.

Autori su u početku željeli snimiti samo jednu epizodu, s pričom o curi koja vodi dvostruki život, običnoj tinejdžerici danju i popularnoj pjevačici noću, za seriju "Better Days". Miley je prvo došla na audiciju za ulogu Lily Romero - najbolje prijateljice Hanne Montane. No toliko se svidjela producentima da je na kraju dobila glavnu ulogu.

Oduševljena konceptom, Disneyeva se ekipa ipak odlučila za snimanje cijele serije, a ne samo jedne epizode. U početku nikako nisu mogli odabrati idealno ime, tako da se serija trebala zvati "Anna Cabana", "Samantha York", "Alexis Texas"... no na kraju su se odlučili za ime "Hannah Montana". Do danas je snimljeno 66 epizoda u 3 sezone, a snimanje još traje.

Sadržaj serije
--------------

Na prvi pogled, sasvim obična 14-godišnjakinja iz Tennesseeja, Miley Stewart doseljava sa starijim bratom Jacksonom (Jason Earles) i ocem Robbyjem (glumi ga Billy Ray Cyrus, otac Miley Cyrus) u Kaliforniju. Međutim, osim što proživljava svakodnevne školske i ljubavne probleme poput svih svojih vršnjaka, Miley krije veliku tajnu. Ona je slavna pop-zvijezda, pjevačica koja nastupa pod imenom Hannah Montana. Iako se u školi osjeća totalno izgubljenom, na pozornici pred mnogobrojnom publikom pretvara se u pravu zvijezdu punu samopouzdanja. Putuje svijetom i zabavlja obožavatelje pjevajući pjesme koje je napisao njen otac i menadžer. Miley se uz pomoć duge plave perike i odjeće u stilu prave pop-zvijezde pretvara u sasvim drugu djevojku, pa je nitko ne može prepoznati. Iako je uspjela prevariti sve oko sebe, dvoje njenih najvećih obožavatelja, ujedno i dvoje najboljih prijatelja, Lilly (glumi je Emily Osment, sestra Haleya Joela Osmenta) i Oliver (Mitchel Musso), shvatili su da su Miley i Hannah zapravo ista osoba.

Popularnost serije
------------------

Miley Cyrus na koncertu
Serija je postigla neslućenu popularnost u SAD-u i širom svijeta. Već od prosinca 2006. godine mogu se kupiti različiti proizvodi u vezi s "Hannom Montanom": odjeća, nakit, lutkice koje pjevaju, kojima se može mijenjati odjeća itd. Lutka Hannah Montana bila je najprodavanija igračka za Božić 2007. godine.

Ulaznice za koncert Hanne Montane (zapravo Miley Cyrus) rasprodaju se u rekordnom roku, a cijena kod preprodavača dostiže i tisuću dolara.

Originalna verzija uvodne pjesme "The Best Of Both Worlds" traje 2 minute i 54 sekunde, a u seriji je skraćena na samo 50 sekunda. Kao specijalni gosti u seriji pojavljuju se: Ashley Tisdale, Brooke Shields, Jessse McCartney, Jonas Brothers i drugi.

### Film

Film *Hannah Montana* trebao bi se početi prikazivati u travnju 2009. godine. U filmu, koji je režirao Peter Chelsom, pojavljuje se ista glumačka ekipa kao i u seriji.

Izvori
------

1. ↑  Jacques Steinburg, "A Tale of Two Tweens: One Real and One Disney", *The New York Times*, April 20, 2006.
2. ↑  „"'Hannah Montana' Livin' the Rock Star Life! DVD Review"". 20. 10. 2006.. Arhivirano iz originala na datum 2009-10-05. Pristupljeno 23. 10. 2006.
3. ↑  stanje ožujak 2009.
4. ↑  „Bite me, Barbie! Disney's Hannah Montana takes over as most wanted toy". Arhivirano iz originala na datum 2007-12-22. Pristupljeno 2009-05-14.
5. ↑  In the Race to Buy Concert Tickets, Fans Keep Losing
6. ↑  How much do you want those 'Hannah' tickets? - Good luck telling the kids her concerts are sold out. Got $214?

1. ↑ Jacques Steinburg, "A Tale of Two Tweens: One Real and One Disney", The New York Times, April 20, 2006.
2. ↑ Disney DVD Reviews "'Hannah Montana' Livin' the Rock Star Life! DVD Review"] (2006-10-20). Preuzeto 2006-10-23.
3. ↑ stanje ožujak 2009.
4. ↑ Bite me, Barbie! Disney's Hannah Montana takes over as most wanted toy
5. ↑ In the Race to Buy Concert Tickets, Fans Keep Losing
6. ↑ How much do you want those 'Hannah' tickets? - Good luck telling the kids her concerts are sold out. Got $214?

Eksterni linkovi
----------------

***Hannah Montana*** na Wikimedijinoj ostavi

* Službena stranica
* Hannah Montana Zone
* *Hannah Montana* na sajtu IMDb

| * p
* r
* u
*Hannah Montana* |
| --- |
| TV-serija | 

|  |  |
| --- | --- |
| Likovi | 
Miley Stewart/Hannah Montana **•** Robby Stewart **•** Glavni likovi **•** Manji likovi |
| Postava | 
Miley Cyrus **•** Emily Osment **•** Mitchel Musso **•** Jason Earles **•** Billy Ray Cyrus **•** Moisés Arias |
| Epizode | 
Popis epizoda **•**  Sezona 1 **•**  Sezona 2 **•** Sezona 3 **•** Lilly, Do You Want to Know a Secret? **•** That's So Suite Life of Hannah Montana **•** Achy Jakey Heart **•** Wish Gone Amiss Weekend **•** Me and Mr. Jonas and Mr. Jonas and Mr. Jonas **•** Wizards on Deck with Hannah Montana |

 |
| Diskografija | 

|  |  |
| --- | --- |
| Albumi | 
*Hannah Montana* (2006) **•**  *Hannah Montana 2/Meet Miley Cyrus* (2007) **•**  *Hannah Montana 2: Non-Stop Dance Party* (2008) **•**  *Hannah Montana & Miley Cyrus: Best of Both Worlds Concert* (2008) **•**  *Hannah Montana: Hits Remixed* (2008) **•**  *Hannah Montana: The Movie* (2009) **•**  *Hannah Montana 3* (2009) |
| Ostalo | 
Popis pjesama Hannah Montana **•**  *Hannah Montana: Live in London* **•** *Best of Both Worlds Tour* |

 |
| Knjige | 
Popis knjiga o Hannah Montana |
| Video-igre | 
*Hannah Montana DS* **•**  *Hannah Montana: Spotlight World Tour* **•**  *Hannah Montana: Music Jam* **•**  *Hannah Montana: The Movie* **•**  *Hannah Montana: Rock Out the Show* **•**  *Hannah Montana: Pop Star Exclusive* |
| Filmovi | 
*Hannah Montana & Miley Cyrus: Best of Both Worlds - The 3-D Movie* **•**  *Hannah Montana: The Movie* **•**  DVD-ovi Hannah Montana |
| Srodno | 
*That's So Raven* **•**  *The Suite Life of Zack & Cody* **•**  *Cory in the House* **•**  It's a Laugh Productions, Inc. |

| * p
* r
* u
Tinejdžerski izbor za najbolju humorističku seriju |
| --- |
| 
* *Friends* (1999)
* *Friends* (2000)
* *Friends* (2001)
* *Friends* (2002)
* *Friends* (2003)
* *Friends* (2004)
* *Gilmore Girls* (2005)
* *High School Musical* (2006)
* *Hannah Montana* (2007)
* *Hannah Montana* (2008)
* *Hannah Montana* (2009)
* *Glee* (2010)
* *Glee* (2011)
* *Glee* (2012)
* *Glee* (2013)
* *The Big Bang Theory* (2014)
* *The Big Bang Theory* (2015)
* *Fuller House* (2016)
* *Fuller House* (2017)
* *The Big Bang Theory* (2018)
* *The Big Bang Theory* (2019)

 |


|  |  |
| --- | --- |
| Normativna kontrola Uredi na Wikidati | 
* BNF: cb161337891 (podaci)

 |